Biblotekonomia

parapamje| Portreti i Gabriel Naudé, autor i veprës *Advis pour dresser une bibliothèque* (1627), e përkthyer më vonë në anglisht në vitin 1661
**Bibliotekonomia** (shpesh e quajtur edhe **shkenca e bibliotekës**, **bibliotekografia**, **ekonomia e bibliotekave**)   është një fushë ndërdisiplinore ose multidisiplinare që zbaton praktikat, perspektivat dhe mjetet e menaxhimit, teknologjisë së informacionit, arsimit dhe fushave të tjera të bibliotekave; mbledhjen, organizimin, ruajtjen dhe shpërndarjen e burimeve të informacionit; si dhe ekonomisë politike të informacionit. Pionier të kësaj shkence konsiderohen bibliotekisti i shquar francez Gabriel Naudé (1600 – 1653) me veprën *Advis pour dresser une bibliothèque* (1627) dhe Martin Schrettinger (1772 – 1851), një bibliotekist bavarez, me veprën *Versuch eines vollständigen Lehrbuchs der Bibliothek-Wissenschaft oder Anleitung zur vollkommenen Geschäftsführung eines Bibliothekars* (1808 - 1828). Ata me kontributin e tyre i vendosën themelet e shkencës së bibliotekonomisë.  Në vend që të klasifikonte informacionin bazuar në elementë të orientuara nga natyra, siç ishte bërë më parë në bibliotekën e tij bavareze, Schrettinger organizoi librat me rend alfabetik .  Shkolla e parë amerikane për shkencën e bibliotekës u themelua nga Melvil Dewey në Universitetin Columbia në vitin 1887.   

## Përmbledhje 
Historikisht, shkenca e bibliotekës ka përfshirë gjithashtu edhe shkencën arkivore .  Kjo konsiston në: organizimin e burimeve të informacionit për tu shërbyer nevojave të grupeve të zgjedhura të përdoruesve, sesi njerëzit bashkëveprojnë me sistemet e klasifikimit dhe teknologjinë, mënyrën se si informacionet arrihen, vlerësohen dhe zbatohen nga njerëzit brenda bibliotekave dhe jashtë saj, çështjet ndërkulturore, si trajnohen dhe arsimohen njerëzit për karrierë në bibliotekë, etikën që drejton shërbimin dhe organizimin e bibliotekave, statusin juridik të bibliotekave dhe burimet e informacionit ashtu si dhe shkencën e aplikuar të teknologjisë kompjuterike të përdorur në dokumentacionin dhe menaxhimin e regjistrave . 

Në përgjithësi ende nuk ka një dakordim lidhur me përdorimin e termave *shkencë e bibliotekës*, dhe *bibliotekonomi*, dhe në një farë mase ato janë të këmbyeshme. Termi *shkencë e bibliotekës ose bibliotekografi*  përdoret më shpesh;  shumica e bibliotekarëve e konsiderojnë atë vetëm një variant terminologjik, që synon të theksojë themelet shkencore dhe teknike të lëndës dhe marrëdhëniet e saj me shkencën e informacionit. Bibliotekonomia nuk duhet të ngatërrohet me teorinë e informacionit, studimin matematikor të konceptit të informacionit. *Filozofia e bibliotekës* është kontrastuar me *shkencën e bibliotekës,* si studimi i qëllimeve dhe arsyetimeve të bibliotekonomisë, në krahasim me zhvillimin dhe përsosjen e teknikave.  

## Shih edhe 
* Biblioteka
* Bibliografia
* Arkivistika
* Libraria
* Muzeologjia
* Bibliopedagogjia

## Literatura 
* International Journal of Library Science ()
* Lafontaine, Gerard S. (1958). *Dictionary of Terms Used in the Paper, Printing, and Allied Industries*. Toronto: H. Smith Paper Mills. 110 p.
* *The Oxford Guide to Library Research* (2005) – 
* Thompson, Elizabeth H. (1943). *A.L.A. Glossary of Library Terms, with a Selection of Terms in Related Fields*, prepared under the direction of the Committee on Library Terminology of the American Library Association. Chicago, Ill.: American Library Association. viii, 189 p. SBN 8389-0000-3
* V-LIB 1.2 (2008 Vartavan Library Classification, over 700 fields of sciences & arts classified according to a relational philosophy, currently sold under license in the UK by Rosecastle Ltd. (see http://rosecastle.atspace.com/index_files/Page382.htm)

## Shënime 
## Referime 
## Linqe te jashtme 
* LISNews.org  - lajm  Bibliotekonomia
* LISWire.com - teli Bibliotekonomia
*Bibliotekaria  - Një bibliotekë digjitale